שיחה:שעון הקיץ בישראל

message: מישהו יכול להסביר לי למה שעון קיץ מקשה על הצמים ביום כיפור? אם צמים משקיעה לשקיעה (ועוד שעה של "סייג") מה זה משנה אם זה ב18:00 או ב19:00????<BR>
מאיר מ 00:19, 5 אפר' 2004 (UTC)
replies: text: אנו יוצאים מנקודת הנחה שאדם מתעורר בבוקר בשעה שהוא רגיל להתעורר בה, ושעה זו אינה תלויה בשעון קיץ או שעון חורף, אלא בהרגלים הנובעים מאורח החיים: שעת ההגעה לעבודה, השעה שבה יש להעיר את הילדים לבית הספר, השעה שבה יש להתעורר לתפילת שחרית וכדומה. אדם יתעורר בשעה זו, שבע בבוקר למשל גם ביום הכיפורים. כעת השאלה היא כמה שעות צום לפניו מרגע ההשכמה (הצום הרי אינו מעיק בזמן השינה). בשעון קיץ יש שעת צום אחת נוספת בהשוואה לשעון חורף, ולכן רוצים הדתיים ששעון קיץ יסתיים לפני יום הכיפורים. דוד שי 12:52, 5 אפר' 2004 (UTC)
replies: text: :עם כל הכבוד, זה כנראה רק תירוץ. הסיבה האמיתית להתנגדות החרדית לשעון קיץ היא כנראה שזה גורם ליותר חלול שבת, כי השבת נגמרת מאוחר יותר, ותחבורה ציבורית וכו' לא יכולים לחכות עעד 9 בערב בשביל להתחיל לפעול. eman
replies: text: ::ההסבר הזה מסביר את ההתנגדות הכללית של הדתיים לשעון קיץ, אך השואל התעניין בהתנגדות הספציפית לשעון קיץ ביום הכיפורים, ולכך באה תשובתי, שכלל וכלל אינה תירוץ - היא משקפת בעיה אמיתית. דוד שי 13:54, 5 אפר' 2004 (UTC)
thread_title:  שעון קיץ ביום כיפור

message: למרות הציטוט מהודעת הדוברת (בין 21 ל-22). ושתהיה לנו שנה טובה בריאה ושנת שלום. ^^ דּוֹד1 03:20, 21 ספט' 2004 (UTC)
replies: text: יש לי רושם שדּוֹד1 התבלבל פעמיים, והודעת הדוברת שרירה וקיימת. העברתי את ההודעה לכאן, כי ויקיפדיה אינה עיתון.דוד שי 03:44, 21 ספט' 2004 (UTC)

text: הודעת דוברת משרד הפנים:<BR> שעון הקיץ השנה ייכנס לתוקפו במוצאי חג ראשון של פסח, אור ליום רביעי, ט"ז בניסן התשס"ד (בלילה שבין ה-6 ל-7 באפריל 2004 ). <BR>בתאריך זה יש להזיז את השעון - מהשעה 01:00 לשעה 02:00 <BR>שעון הקיץ יסתיים אור ליום רביעי, ז' תשרי תשס"ה, בלילה שבין ה-21 ל-22 בספטמבר 2004.
thread_title:  אז בסופו של דבר ב-[[2004]] חזרנו לשעון חורף בלילה שבין ה-20 ל-21 באוקטובר 

message: יש משמעות לעובדה שצריך לקבוע את שעון הקיץ לשבת: אם קמים, לדוגמה, בשעה 7:00, הרי שהיא הופכת לשעה 8:00 ביום בשבוע, ומכאן שצריך לקום, ביום חול, בשעה שהשעון הביולוגי מזהה אותה כ־6:00 אם רוצים להגיע בזמן לעבודה/בית־הספר/מה שלא יהיה. ביום שבת/חג (ועדיף שבת, כי בשבת יש ודאות כמעט גמורה שלא הולכים לעבודה/בית־הספר/מה שלא יהיה), אין משמעות גדולה לעניין, ואפשר להתעורר באיזו שעה שרוצים, ויש זמן להתאמת השעונים הביולוגיים.
וכך מגיעים עייפים לעבודה/בית־הספר/מה שלא יהיה ביום חול, וזה לא הדבר הטוב ביותר שיכול לקרות למקום העבודה/בית־הספר/מה שלא יהיה.
מישהו יכול להסביר לי את הסיבה לכך? והרי אפילו כאן בחלם צריכה להיות סיבה לעניין… – rotemliss – שיחה 17:10, 16 פבר' 2005 (UTC)
replies: text: ראו את השאלה כמבוטלת. – rotemliss – שיחה 11:40, 6 מרץ 2005 (UTC)
thread_title:  למה, למה תאריך קבוע ([[15 במרץ]]) לתחילת שעון הקיץ החל מ־[[2005]]? 

message: אם זכרוני אינו מטעה אותי, הונהג במדינת ישראל, בשנת 1948 או 1949, היפר שעון קייץ - השעה הוקדמה בשעתיים. מישהו יכול לאשר או להכחיש? ערןב 20:34, 23 מאי 2005 (UTC)
replies: text: עד כמה שידוע לי שעון כזה הונהג רק בירושלים בזמן מלחמת העצמאות, כיוון שהצורך בחיסכון שם היה גדול יותר מאשר בשאר חלקי הארץ. במהלך מלחמת העולם השנייה הונהג בבריטניה "שעון קיץ כפול", בתקופת שיא המלחמה, אבל נדמה לי שממשלת המנדט בארץ הסתפקה בהקדמת השעון בשעה אחת במשך כל השנה. בימים ההם, אגב, חשמל נוצל בעיקר למאור, ולכן החיסכון היה משמעותי מאוד. היום משתמשים בחשמל לצרכים כל כך רבים, כך שהחיסכון בעקבות הנהגת שעון קיץ נעשה צנוע יותר. Dror_K 04:29, 24 מאי 2005 (UTC
thread_title:  היפר שעון קיץ 

message: למיטב ידיעתי, בתקופת המנדט הוזז השעון בחודשים יולי אוגוסט בשעתיים. עוד מישהו מכיר זאת? אם יש מקור מוסמך לא כדאי להוסיף זאת לערך?
‏עדיאל‏ 11:21, 27 במרץ 2007 (IST)
replies: text: מ-1 ביוני 1940 ועד 31 בדצמבר 1942 הונהג שעון קיץ בלא הפסקה. הסיבה הייתה, כמובן, מלחמת העולם השנייה והמחסור החמור בדלק. זה היה שעון קיץ רגיל של שעה אחת (שהונהג גם בעונת החורף). מיד לאחר הקמת המדינה ב-15 במאי 1948 הונהג שעון קיץ. בירושלים הוזזו השעונים שעתיים קדימה. ב-22 במאי הוזזו השעונים שעה אחת נוספת קדימה גם בשאר המדינה. ב-1 בספטמבר החזירו את השעונים שעה אחורה לשעון קיץ רגיל. ב-31 באוקטובר חזרו בכל המדינה לשעון חורף. ‏DrorK‏ • ‏שיחה‏ 10:16, 2 באפריל 2007 (IDT)
נשמע שמה שכתוב בערך זו טעות? "הזמן הרגיל (שעון חורף) לא נקבע עד 1992." כמובן שלא התקיים שעון קיץ באופן קבוע עד חקיקת החוק ב 1992, נכון..? ובכלל ככל הידוע לי הסתיים המנדט ב 1948. אולי הכוונה היא ל 1942? Corwin.amber - שיחה 00:24, 24 בספטמבר 2012 (IST)

text: המידע שגוי ומיותר, משום שהמידע המדויק מופיע בהמשך הפסקה. תיקנתי. דוד שי - שיחה 05:38, 24 בספטמבר 2012 (IST)
thread_title:  שעון קיץ בתקופת המנדט 

message: שלום. ברצוני להעלות הצעה (רצינית) שבה בויכוח החרדי/חילוני לגבי מועד שעון החורף נגיע להסדר שבו אין מפסידים (או ליתר דיוק, ההפסד מזערי):
ברצוני להציע שנעבור לשעון חורף מאוחר ככל האפשר, כלומר במועד החסכוני ביותר למשק, אלא שבשבוע שלפני הסליחות נסיט זמנית את השעון שעה אחורה לרווחת הציבור החרדי ובסופו נשיב את השעון קדימה. אמנם למעברי השעון הללו יהיה מחיר, אך זעום לעומת ההפסד המצטבר לפי השיטה הנהוגה היום. 
האם יש סיכוי להצעת חוק כזו?
תודה, Gil mo - שיחה 19:03, 3 באוקטובר 2009 (IST)
replies: text: שאלה זו יש להפנות למחוקק, בוויקיפדיה איננו עוסקים בכך. ‏odedee • שיחה 19:05, 3 באוקטובר 2009 (IST)
replies: text: :אין ספק שאתה צודק עודד, קיויתי לשמוע מהקוראים היקרים אם יש משהו מאוד בסיסי שאני מחמיץ בהצעה הזו. Gil mo - שיחה 11:05, 4 באוקטובר 2009 (IST)
thread_title:  שאלה לכבוד שעון החורף תש"ע 

message: בערך מופיע המשפט: "עם זאת, קיימות נקודות זכות לשעון הקיץ בקרב החלקים הצעירים של הציבור הדתי: בזכות הזזת כל תחומי הזמן שעה קדימה, אפשר לקום שעה מאוחר יותר לתפילת שחרית ואף לסליחות של חודש אלול."
משפט זה אינו מדויק, שכן לא בכל שעה שרוצים ניתן להתחיל בבוקר להתפלל ו/או להניח תפילין, ובחודש אוקטובר כאשר הזריחה מתרחשת מאוחר יותר, מי שרוצה להתפלל כדת וכדין יאלץ לאחר לעבודה. ברכות אריאל פ. (slav4) • דף שיחה 08:56, 2 בספטמבר 2010 (IDT)
replies: text: אז תתקן בהתאם למציאות ‏Ori‏ • PTT‏  11:24, 2 בספטמבר 2010 (IDT)
replies: text: :אז איך הדתיים מסתדרים בחודש דצמבר? האם הם מאחרים לעבודה? Hanay •  שיחה  09:15, 5 בספטמבר 2010 (IDT)
replies: text: ::ובמחשבה נוספת, איך הסתדרו כל היהודים בחודשי החורף והארוכים של מזרח אירופה, שם הימים מאד קצרים? ואיך מסתדרים כל היהודים הדתיים בקנדה, באירופה בצפון ארה"ב שם יש שעון קיץ. למה רק בארץ קשה כל כך לקיים את המצווה? Hanay •  שיחה  09:21, 5 בספטמבר 2010 (IDT)
replies: text: :::הבעיה היא לא המצווה, הבעיה היא הבוס שלא מסכים שיאחרו לעבודה. ברכות אריאל פ. (slav4) • דף שיחה 09:43, 5 בספטמבר 2010 (IDT)
replies: text: ::::אז איך מסתדרים בארצות אחרות, שם הבוסים טובים יותר? ואיך מסתדרים בחודש דצמבר? הבוסים טובים יותר בארץ בחודש דצמבר? Hanay •  שיחה  09:45, 5 בספטמבר 2010 (IDT)
replies: text: :::::בארצות אחרות, שאינן ארצות יהודיות, ושהמסורת היהודית לא מעניינת את סבתא שלהם, ותפילין וסליחות חשוב להם כמו החורף דאשתקד, שם... בעצם סליחה זה אותו דבר גם כאן, אז אין לי תשובה. ברכות אריאל פ. (slav4) • דף שיחה 11:23, 5 בספטמבר 2010 (IDT)
replies: text: ::::::ואם כבר עוסקים בכך, ברדיו נאמר היום שאלי ישי הציע לבטל את שעון הקיץ לפני יום כיפור ולהחזירו אחרי.  טענת הקושי הגדול יותר בצום ביום כיפור בכלל לא מובן לי. הרי הצום מתחיל ונגמר לפי שקיעת החמה ואין לו כל קשר לשם השעה שניתנה לשעה הזאת. הצום לא יותר ארוך או יותר קצר  בגלל שינוי השעון. אז מה הבעיה במקום לשנות את השעון להזיז את התחלת שעת בבתי התפילה "כאילו" היה שעון חורף וכול הבעיה הזאת גם הפסיכולוגית (הקשורה כנראה רק בארץ ישראל) היתה נפתרת .  Hanay •  שיחה  11:55, 5 בספטמבר 2010 (IDT)
replies: text: ::::::::לשאלתך (ללא התייחסות לדיון) - אחד הטיעונים הוא שהצום קל יותר בלילה מאשר ביום. כלומר, לילה ארוך יותר מקל על הצום. דרך - שיחה 12:11, 5 בספטמבר 2010 (IDT)
replies: text: :::::::::שעון קיץ או לא, ללילה יש אותו אורך. eman • שיחה • ♥ 12:21, 5 בספטמבר 2010 (IDT)
replies: text: ::::::::::כאמור, ללא קשר לדיון - אסביר: תפילת כל נדרי וערבית מסתיימות יותר מוקדם. רוב הציבור הולך לישון לאחר התפילה וקם בבוקר לתפילת שחרית. יותר שעות שינה - פחות שעות עירות. דרך - שיחה 12:29, 5 בספטמבר 2010 (IDT)
replies: text: :::::::::::אז מה מפריע להזיז את התחלת שעת התפילה בבית הכנסת?  Hanay •  שיחה  12:32, 5 בספטמבר 2010 (IDT)
replies: text: ::::::::::::באופן כללי סדר ליל יום הכיפורים הוא כך: אכילת סעודה מפסקת המסתיימת כמה דקות קודם לשקיעה ומייד אחר כך תפילת כל נדרי המתחילה כמה דקות לפני השקיעה. אי אפשר להזיז את התפילה קדימה משיקולים הלכתיים ובכל מקרה לא הייתה תועלת בדבר, כיון שתחילת הצום נקבעת לפי זמן השקיעה וללא קשר לתפילה. דרך - שיחה 12:56, 5 בספטמבר 2010 (IDT)
replies: text: :::::::::::::ומישהו מפריע להם ללכת לישון? ואם כבר מה שכתבת דווקא אורמ שלא כדאי מבחינת הצמים לעבור לשעון החורף. כי אז השעה של סיום כל נידרי יוצאת יותר מוקדם בשעון , ואז יהיה יותר קשה לישון. eman • שיחה • ♥ 13:12, 5 בספטמבר 2010 (IDT)

text: ::כי כמו שאמרתי זה לא קשור כלל ליום הכיפורים. לגבי יום הכיפורים חנה צודקת, שישנו עוד שעה בבוקר ויתחילו את שחרית שעה יותר מאוחר ושישימו פלסטר על השעון. ברכות אריאל פ. (slav4) • דף שיחה 13:11, 5 בספטמבר 2010 (IDT)
thread_title:  שעון קיץ טוב לדתיים? 

message: הוספתי את החלק הבא:
"בספטמבר 2010, החל מאבק ל"החרמת" שעון החורף, אשר באותה שנה אמור להכנס לתוקף ב-12 בספטמבר, תאריך מוקדם מהרגיל. הסיבות למאבק, לטענת יוזמיו, הן קיצור זמן האיכות של הורים עם ילדיהם, הגברת הסיכון לתאונות דרכים ועלות של מאות מיליוני שקלים למשק. בעקבות הרתמות משמעותית למאבק, אף נשקלה ע"י שר הפנים אלי ישי האפשרות להחזיר את שעון הקיץ לתוקפו לאחר יום הכיפורים."
מגובה ב-3 מאמרים מאתרי חדשות ישראליים.
אני סבור שלא צריך להכניס כל פיסת חדשות למאמרים, אך למאבק הזה נרתמו מעל 100 אלף אזרחים, והוא זכה לתגובות מצד חברי כנסת ושרים, ואף גרם לשקילת אפשרויות חלופיות. חשוב לציין שאין בישראל קונצנזוס לגבי שעון הקיץ, וחלק גדול מאזרחיה, אם לא רובם, היה מעדיף להנהיג שיטה כפי שקיימת באירופה, שאינה מבוססת על שיקולים דתיים.
Lordsirdave - שיחה 17:19, 5 בספטמבר 2010 (IDT)
התוספת שלי הוסבה, למרות שעמדתי בכל התנאים, דיברתי על הנושא בעמוד השיחה, ואף אחד לא התנגד, למעט המוחק המקורי - משיקולים אידיאולוגיים. אני עורך את הערך מחדש עם התוספות, ואם יש למישהו משהו להגיד, שיוסיף אותו פה בבקשה. תודה.
Lordsirdave - שיחה 17:29, 5 בספטמבר 2010 (IDT)
replies: text: ויקיפדיה איננה המקום המתאים לפרסום מאבקים כאלה. קוריצה • לול התרנגולות • אהמ • המורשת העולמית. פשוט עולמית! 17:30, 5 בספטמבר 2010 (IDT)
replies: text: :אין לי עדיין דעה בנושא הזה, אבל זה לא הולך ככה. אם ביטלו את עריכתך אתה לא יכול להחזירה ולהיכנס למלחמת עריכה, אתה צריל לחכות  להסכמה בדף השיחה. אליסף</span> ·  TRUE BLOOD  · שיחה 17:31, 5 בספטמבר 2010 (IDT)
replies: text: ::זה לא עניין של פרסום, זה עניין של מידע בפרק המדבר על הנושא. לדעתי יש מקום לאזכור קצר של נושא זה Hanay •  שיחה  17:32, 5 בספטמבר 2010 (IDT)
replies: text: :::וזה למה? קוריצה • לול התרנגולות • אהמ • המורשת העולמית. פשוט עולמית! 17:33, 5 בספטמבר 2010 (IDT)

text: ::נדרשת מנה די גדושה של חוצפה לכתוב דבר בערך בכדי לקדם אג'נדה מסויימת, לטעון שדווקא מי שלא מסכים איתך פועל מטעמים אידאולוגיים, ועוד להכריז כי הנך דעת יחיד אחרי ששתי דקות תמימות(!) עברו מבלי שאף אחד יחלוק עליך. לא משנה עד כמה המאבק מוצדק, כתבת בערך כי הוא התחיל בספטבמבר - משמע שהוא אינו בן יותר מ-5 ימים. אין שום שאלה בכלל - ודאי שזה לא צריך להופיע בערך. דניאל צבי • שיחה 17:36, כ"ו באלול ה'תש"ע (5.09.10)
replies: text: :::ללא ספק נדרשת חוצפה בשביל בכלל לכתוב משהו בויקיפדיה. כל אחד פה הוא חכם גדול שחושב שהוא יודע יותר טוב מכולם. אני לא מנסה לקדם כלום, אני רק הוספתי נדבך מעניין ורלוונטי למאמר, ומישהו בא ומחק אותו מסיבות אידיאולוגיות. למה הוא צודק יותר ממני? למה שאני לא אתחיל למחוק פה כל מה שבא לי? כי אני לא עושה דברים כאלה. אם הייתי מכניס את זה למסגרת של "ההתנגדות הכללית של הציבור לסיום שעון הקיץ בתאריך כה מוקדם" אז זה היה יותר טוב? בן אדם מנסה לתרום למאמר, ומגלה שהכפיה הגיעה גם לויקי. אתם יכולים לשמור לעצמכם את המאמר ה"קדוש" שלכם, אפשר לחשוב כמה זה כבר חשוב, לי בטוח אין כח להכנס למלחמות רק בגלל שאני מנסה לעשות משהו חיובי. תהנו. 62.90.151.205 18:16, 5 בספטמבר 2010 (IDT)
replies: text: ::::שלום. אני מסכימה שלא היה מקום לכתוב את המשפט "נדרשת מנה די גדושה של חוצפה", יחד עם זאת גם תגובתך היא לא לעניין. ולעצם ביטול העריכה, היא בוטלה בגלל שהארוע שאתה מתייחס אליו הוא חדש טרי ולא בטוח שיש לו מספיק משקל בשלב זה בשביל להיכנס לויקיפדיה. אני אישית חושבת שאפשר היה להשאיר אזכור קטן שלו. אבל בשלב זה יש יותר עורכים המתנגדים. לא מקובל בויקיפדיה לשחזר מחדש עריכה שבוטלה, אלא לדון על כך בדף השיחה מה שעשית לבסוף. אנחנו משתדלים להימנע ממלחמות עריכה Hanay •  שיחה  18:56, 5 בספטמבר 2010 (IDT)
replies: text: :::::כיוון שהואשמתי פה בשרבוב שיקולים אידאולוגים, בתור גילוי נאות אודה שאני מחבב יותר את שעון החורף, וזה כי באופן אישי אני מחבב יותר חושך מאור. זה לא נקרא שיקול אידיאולוגי אלא שיקול תועלתי־אישי, ואין קשר להסרת העריכה שהיא עקב שייכות הנושא לעת עתה לויקיחדשות ולא לויקפידה. עם כל הכבוד לעצומות, כמדומני שאין דרך להוכיח שהחותמים הם בני אנוש ולא בוטים, והגב שהם מקבלים מגופי תקשורת שונים אינו מעלה ואינו מוריד. אם עד סוף אוקטובר יהיו גילויים משמעותיים של מאבק נגד השעון הרשמי, יהיה מקום לציין זאת בערך, אבל בכל מקרה רוב התקופה היא חגים (יוה"כ + סוכות). אם זה יהיה זה גם לא יהיה המאבק הדון קישוטי הראשון נגד השעון, אני זוכר שבשנת 1998 החל שעון הקיץ עוד בחודש אדר, ובישיבת מרכז הרב החליטו להתעלם ממנו. באותה שנה באופן ייחודי ירד שלג בשעון קיץ, אבל גם זו אנקדוטה. נת- ה- - שיחה 23:33, 5 בספטמבר 2010 (IDT)
רק בשביל הרקורד - יש כבר הצעת חוק של ניצן הורביץ, ויש גם התייחסויות של אלי ישי וגורמים אחרים בש"ס לשינוי החוק. נדמה לי שזה קשור לעצומות למיניהן. יוסאריאן • שיחה 11:21, 6 בספטמבר 2010 (IDT)
thread_title:  המאבק על שעון הקיץ 

message: כרגע ישנו מאבק
ישנן שתי עצומות
האחת נגד שעון החורף (כלומר בעד שעון הקייץ) - http://www.atzuma.co.il/nowinterclock
והשניה נגד העצומה שנגד, כלומר נגד שעון הקייץ- http://www.atzuma.co.il/testowinterclock
נראה לי רלוונטי לערך הנל בימים אלו.
thread_title:  נכון לרגע זה 09-2010 - ישנו מאבק על יתרונות וחסרונות של שעון הקייץ 

message: "עם זאת, קיימות נקודות זכות לשעון הקיץ בקרב החלקים הצעירים של הציבור הדתי: בזכות הזזת כל תחומי הזמן שעה קדימה, אפשר לקום שעה מאוחר יותר לתפילת שחרית ואף לסליחות של חודש אלול."
המשפט הזה לא מובן, כי לא ברור למה האפשרות לקום שעה מאוחר יותר לתפילת שחרית ולסליחות טוב יותר לצעירים שבציבור הדתי מאשר לפחות צעירים. למעשה לא מובן למה זה טוב בכלל, לאחר שהוסבר באריכות שמטרת שעון הקיץ היא להקדים את שעת הקימה.
במיוחד לגבי הסליחות: הוסבר כמה שורות לפני זה שלצורך הסליחות דווקא החרדים רוצים שעון חורף, כי בשעון קיץ הסליחות מפריעות להם בזמן השינה שלהם. דורש הרחבה.
thread_title:  קטע לא מובן בטקסט 

message: החל מהיום, 6 ליוני 2011, השתנה שוב חוק שעון הקיץ.
עפ"י הפרסומים, "שעון הקיץ ייחל ביום שישי הקודם ליום ראשון האחרון בחודש מרס ויסתיים ביום ראשון בשבוע שאחרי 1 באוקטובר. אם סיום שעון הקיץ יחול בחג, כמו בשנת 2012, תדחה העברת השעון למוצאי החג."
מי מתנדב לעדכן את תוכן הדף?
replies: text: לא, החוק טרם השתנה, הוא עדיין אפילו לא עבר את ועדת השרים, ובטח לא עבר הצבעה בכנסת. . ערןב - שיחה 12:26, 6 ביוני 2011 (IDT)
thread_title:  החל מהיום, 6 ליוני 2011, השתנה שוב חוק שעון הקיץ 

message: מה משכה של תפילת השחרית כולה?
בתפילת השחרית המוקדמת ביותר (תפילת ותיקין): תוך כמה זמן מסתיימת התפילה לאחר הנץ החמה?
כיום הטיעון של תפילת שחרית מונע את הארכת שעון הקיץ עד סוף אוקטובר.--גמדקנאי - שיחה 17:49, 6 ביוני 2011 (IDT)
thread_title:  שאלות לציבור המתפללים שחרית  

message: ההצבעה לפיצול עברה ברוב 13 מול 4. ביצעתי את הפיצול. אנא השתתפו בדיון בשיחה:חוק קביעת הזמן כדי למנוע הצבעה (לדעתי מיותרת) שם.--גמדקנאי - שיחה 03:45, 16 ביולי 2011 (IDT)
thread_title: פיצול מתוך [[שעון קיץ]] לאחר הצבעה

message: אני מעביר לפה את הגרף, שהוא הדבר האחרון שיש בערך חוק קביעת הזמן ולא בשעון הקיץ בישראל. משתמש:zvis עמל עליו והתעקש, אבל כנראה שבקרוב לא נצטרך אותו.
מרכז|ממוסגר|אורך תקופת שעון הקיץ בשנים 2005 - 2061 (3 מחזורים בני 19 שנה של הלוח העברי): <BR>הציר האופקי מציין את השנה והציר האנכי מציין את אורך תקופת שעון הקיץ בימים
--גמדקנאי - שיחה 07:00, 15 ביולי 2011 (IDT)
replies: text: האם לא מוטב להמתין עד לסיום הצבעת המחלוקת בנושא הערכים הללו? קולנואני - שיחה 07:06, 15 ביולי 2011 (IDT)
replies: text: :לא עשיתי שום דבר רציני, הכנה קלה.--גמדקנאי - שיחה 07:21, 15 ביולי 2011 (IDT)
thread_title: גרף שהועבר מ[[חוק קביעת הזמן]]

message: כל הכבוד אורי על עריכת הגרף. נראה לי שכדאי להוסיף את הזמנים ללא תיקון במקוקו, או להיפך: שהזמנים המתוקנים יהיו במקוקו. מה דעתך?--גמדקנאי - שיחה 07:03, 16 ביולי 2011 (IDT)
replies: text: אני אומר אין צורך. אנשים יכולים להפשיט בראש... ‏Ori‏ • PTT‏  07:37, 16 ביולי 2011 (IDT)
replies: text: :אני מציע את זה משתי סיבות:

text: :*הפסקה ליד הגרף מתארת את המצב ללא שעון קיץ - הבעיה ופתרונה. אפשר להציג את הבעיה ופתרונה בגרף נאה.

text: :*התקופה שבה הופעל שעון הקיץ השתנתה במהלך השנים ועוד עלולה להשתנות בהמשך.

text: :אין לי את היכולת הטכנית לשנות את הגרף כך שזה בידיים שלך(ם).--גמדקנאי - שיחה 07:51, 16 ביולי 2011 (IDT)
replies: text: ::אז זהו, שדוקא שעון הקיץ חל יותר ימים בשנה משעון החורף, ולהאריך את שני הקווים יהיה חסר טעם. באותה מידה זה חסר טעם להאריך אחד מהם. אני וואן כאילו. זה לא גרף כל כך מורכב שמצריך את זה, וההיסט מאוד ברור ‏Ori‏ • PTT‏  07:57, 16 ביולי 2011 (IDT)
replies: text: :::כוונתי היא שהקו הרציף יסמן את שעון החורף כל השנה, וקו מקווקו יסמן את שעון הקיץ בין תחילת אפריל לסוף ספטמבר (כמו עכשיו). אני חושב שזה יוסיף. למרות ששעון הקיץ בתוקף יותר זמן, טרם הפכו את היוצרות בצורה רשמית. לשיקולך.--גמדקנאי - שיחה 08:02, 16 ביולי 2011 (IDT)
thread_title:  הגרף בראש הערך 

message: חשבתי שהאיחוד שלו עם הערך הזה יביא ליצירת פרק נפרד לגביו... ALC • כ"ד בתמוז ה'תשע"א • 06:04, 26 ביולי 2011 (IDT)
replies: text: כבר יש. שני הפרקים האחרונים תחת "היסטוריה" עוסקים רק בו, ובהרחבה.--גמדקנאי - שיחה 13:30, 26 ביולי 2011 (IDT)
replies: text: :צודק. שיניתי את הכותרת של הראשון שבהם כדי להקל על איתורו המהיר (והבהרת מהות הפרק). ALC • כ"ד בתמוז ה'תשע"א • 17:12, 26 ביולי 2011 (IDT)
thread_title:  חוק קביעת הזמן 

message: המפה שמראה את אזור הזמן של ישראל בקיץ מטעה. אפשר להבין ממנה שבקיץ הזמן מתואם עם המדינות המסומנות, אך זה לא נכון אם גם אותן מדינות מנהיגות שעון קיץ. נוסף על כך אינני בטוח שזה מדויק לומר שלישראל אזור זמן שונה בקיץ (עניין סמנטי לא מהותי).--גמדקנאי - שיחה 09:26, 28 באוגוסט 2011 (IDT)
replies: text: זו ההגדרה המקובלת בכל העולם, והמפה אינה מטעה. היא מראה בדיוק את המצב ב-UTC+3: בכתום מדינות שנמצאות שם רק בשעון קיץ, בצהוב מדינות שנמצאות שם כל השנה, ובכחול מדינות שנמצאות שם רק בשעון חורף.  ‏Ori‏ • PTT‏  15:00, 5 בספטמבר 2011 (IDT)
replies: text: :וקנאי, אחרי כל כך הרבה זמן שאתה מדשדש בערך הזה, איך לא ירד לך האסימון לבד? ‏Ori‏ • PTT‏  15:07, 5 בספטמבר 2011 (IDT)
replies: text: ::צודק. האמת שהוא ירד, וכאשר הפסקתי לדשדש בערך אז שכחתי מזה. תודה שהזכרת.--גמדקנאי - שיחה 00:13, 6 בספטמבר 2011 (IDT)
thread_title:  מפות אזורי הזמן 

message: <קטע התחלה="1636027495458" />
=== פרטי הדיווח ===
בסוף הדף יש טבלה של מועדי שעון קיץ מצד אחד
וברשימת הקישורים החיצוניים יש הפניה למסמך "שעון הקיץ בישראל מקום המדינה ועד שנת 2016" מצד שני.
תאריכי הסיום של שעון הקיץ בישראל בשנים 2014 ו2015 ותאריכי ההתחלה והסיום בשנת 2016 המופיעים בטבלה אינם תואמים את אלו שבמסמך - לא יתכן ששניהם נכונים... דווח על ידי: אייל פלג 79.178.43.252 14:04, 4 בנובמבר 2021 (IST)
replies: text: אלה אותם תאריכים, אולי לא הבטת בעמודה הנכונה? bambiker • שיחה • כ"ט בחשוון ה'תשפ"ב • 14:18, 4 בנובמבר 2021 (IST)
replies: text: :תאריך סיום שעון קיץ לשנת 2014 לפי הטבלה 26 באוקטובר ולפי המסמך המקושר 28 בספטמבר

text: :תאריך סיום שעון קיץ לשנת 2015 לפי הטבלה 25 באוקטובר ולפי המסמך המקושר 20 בספטמבר

text: :תאריך סיום שעון קיץ לשנת 2016 לפי הטבלה 30 באוקטובר ולפי המסמך המקושר 9 באוקטובר--אייל פלג 79.178.43.252 15:22, 4 בנובמבר 2021 (IST)
<קטע סוף="1636027495458" />
thread_title:  דיווח על טעות 

message: בסוף הדף יש טבלה של מועדי שעון קיץ מצד אחד
וברשימת הקישורים החיצוניים יש הפניה למסמך "שעון הקיץ בישראל מקום המדינה ועד שנת 2016" מצד שני.
תאריכי הסיום של שעון הקיץ בישראל בשנים 2014 ו2015 ותאריכי ההתחלה והסיום בשנת 2016 המופיעים בטבלה אינם תואמים את אלו שבמסמך - לא יתכן ששניהם נכונים... דווח על ידי: אייל פלג 79.178.43.252 14:04, 4 בנובמבר 2021 (IST)
replies: text: אלה אותם תאריכים, אולי לא הבטת בעמודה הנכונה? bambiker • שיחה • כ"ט בחשוון ה'תשפ"ב • 14:18, 4 בנובמבר 2021 (IST)
replies: text: :תאריך סיום שעון קיץ לשנת 2014 לפי הטבלה 26 באוקטובר ולפי המסמך המקושר 28 בספטמבר

text: :תאריך סיום שעון קיץ לשנת 2015 לפי הטבלה 25 באוקטובר ולפי המסמך המקושר 20 בספטמבר

text: :תאריך סיום שעון קיץ לשנת 2016 לפי הטבלה 30 באוקטובר ולפי המסמך המקושר 9 באוקטובר--אייל פלג 79.178.43.252 15:22, 4 בנובמבר 2021 (IST)
<קטע סוף="1636027495458" />
thread_title:  פרטי הדיווח